Lögreglan hefur birt þessa mynd af manninum sem er grunaður um ódæðið . AFP Læknir á staðnum sagði í samtali við fréttavefinn Aktualne í Tékklandi að starfsfólk hefði læst sig inni á gangi og biði eftir að neyðarástandinu yrði aflétt . Umfangsmikil leit að byssumanninum stóð yfir voru m.a. þyrlur notaðar við leitina . Lögreglan tekur fram að búið sé að tryggja svæðið . Lögreglan jók einnig eftirlit og öryggisgæslu við önnur svæði sem þóttu koma til greina sem skotmörk , s.s. skóla , verslunarmiðstöðvar og önnur sjúkrahús . Lögreglan hefur einnig birt þessa mynd , sem eftirlitsmyndavél tók , sem sýnir manninn inni í sjúkrahúsinu í morgun . AFP Að sögn lögreglu notaði maðurinn skammbyssu þegar hann réðist á fólkið . Hann beindi henni svo að sjálfum sér og framdi sjálfsvíg að sögn lögreglu . Ekki er vitað hvað manninum gekk til , en hann var 42 ára gamall .